REPUBLIKA SRBIJA

NARODNA SKUPŠTINA

Odbor za zaštitu životne sredine

20 Broj: 06-2/178-12

21. septembar 2012. godine

B e o g r a d

ZAPISNIK

PETE SEDNICE ODBORA ZA ZAŠTITU ŽIVOTNE SREDINE,

ODRŽANE 21. SEPTEMBRA 2012. GODINE

Sednica je počela u 14,30 časova.

Sednicom je predsedavala Milica Vojić Marković, predsednik Odbora.

Sednici su prisustvovali članovi Odbora: Konstantin Arsenović, Branislav Blažić, Biljana Ilić Stošić, Jelena Mijatović, Aleksandra Tomić, Judita Popović, Ivan Karić, Gordana Čomić, Ljuban Panić i Živojin Stanković.

Sednici Odbora prisustvovali su zamenici članova Odbora: Mile Spirovski i Nevena Stojanović (zamenik Zorana Vasića).

Sednici nisu prisustvovali članovi Odbora: Ivana Dinić, Dejan Nikolić, Boško Ničić, niti njihovi zamenici, Zoran Vasić i Oliver Dulić.

Sednici je prisustvovao i narodni poslanik Srđan Miković.

Sednici su prisustvovali i Toni Petrović, savetnik ministra, Gordana Petković, viši savetnik za razvoj sistema zaštite životne sredine u Ministarstvu energetike, razvoja i životne sredine, Mirko Grubišić, Zoran Ibrović, načelnik Odeljenja za harmonizaciju propisa u oblasti zaštite životne sredine u Ministarstvu.

Na predlog predsednika Odbora Milice Vojić Marković, predloženi **dnevni red** je **dopunjen** tačkom koja glasi: „Utvrđivanje amandmana Odbora za zaštitu životne sredine na Predlog zakona o izmenama Zakona o zaštiti od jonizujućih zračenja i nuklearnoj sigurnosti“.

Odbor je jednoglasno usvojio sledeći

D n e v n i r e d :

1. Razmatarnje amandmana na Predlog zakona o izmenama Zakona o zaštiti od jonizujućih zračenja i nuklearnoj sigurnosti;
2. Razmatranje amandmana na Predlog zakona o prestanku važenja Zakona o Fondu za zaštitu životne sredine;
3. Razmatranje amandmana na Predlog zakona o izmenama Zakona o hemikalijama;
4. Utvrđivanje amandmana Odbora za zaštitu životne sredine na Predlog zakona o izmenama Zakona o hemikalijama;
5. Utvrđivanje amandmana Odbora za zaštitu životne sredine na Predlog zakona o izmenama Zakona o zaštiti od jonizujućih zračenja i nuklearnoj sigurnosti.

Prva tačka dnevnog reda - **Razmatranje amandmana na Predlog zakona o izmenama Zakona o zaštiti od jonizujućih zračenja i nuklearnoj sigurnosti**

S obzirom da nije bilo rasprave o ovoj tački dnevnog reda, Odbor je prešao na izjašnjavanje o amandmanima.

Odbor je, **većinom glasova**, odlučio da predloži Narodnoj skupštini **da odbije** sledeće amandmane:

* na član 1. koji su zajedno podneli narodni poslanici Nenad Popović, Milica Vojić Marković i Donka Banović (**četiri glasa za**);
* na član 2. koji su zajedno podnele narodni poslanici Milica Vojić Marković, Donka Banović i Ružica Igić (**pet glasova za** i **sedam glasova protiv**);
* na član 3. koji su zajedno podneli narodni poslanici Nenad Popović i Milica Vojić Marković (**četiri glasa za** i **sedam glasova protiv**).

Za izvestioca Odbora na sednici Narodne skupštine određena je Milica Vojić Marković, predsednik Odbora.

Druga tačka dnevnog reda - **Razmatranje amandmana na Predlog zakona o prestanku važenja Zakona o Fondu za zaštitu životne sredine**

S obzirom da nije bilo rasprave o ovoj tački dnevnog reda, Odbor je prešao na izjašnjavanje o amandmanu.

Odbor je, većinom glasova, odlučio da predloži Narodnoj skupštini **da odbije** amandman koji je na član 2. podneo narodni poslanik Ivan Karić (**pet glasova za**, **šest glasova protiv** i **jedan član Odbora nije glasao**).

Za izvestioca Odbora na sednici Narodne skupštine određen je Milica Vojić Marković, predsednik Odbora.

Treća tačka dnevnog reda - **Razmatranje amandmana na Predlog zakona o izmenama Zakona o hemikalijama**

S obzirom da nije bilo rasprave o ovoj tački dnevnog reda, Odbor je prešao na izjašnjavanje o amandmanima.

Odbor je odlučio, **jednoglasno**, da predloži Narodnoj skupštini **da prihvati** sledeće amandmane:

* na član 2, **sa ispravkom**, koji su zajedno podneli narodni poslanici Donka Banović, Ružica Igić i Milica Vojić Marković;
* kojim se, posle člana 3, dodaje novi član 3a, **sa ispravkom**, koji su zajedno podneli narodni poslanici Nenad Popović, Milica Vojić Marković i Donka Banović;
* na član 15, **sa ispravkom**, koji su zajedno podnele narodni poslanici Milica Vojić Marković i Donka Banović.

Odbor je, većinom glasova, odlučio da predloži Narodnoj skupštini **da odbije** sledeće amandmane:

* na član 5. koji su zajedno podneli narodni poslanici Nenad Popović, Milica Vojić Marković i Donka Banović (**pet glasova za i sedam protiv**);
* na član 8. koji su zajedno podneli narodni poslanici Nenad Popović, Milica Vojić Marković i Donka Banović (**četiri glasa za i sedam protiv**).

Za izvestioca Odbora na sednici Narodne skupštine određena je Milica Vojić Marković, predsednik Odbora.

Četvrta tačka dnevnog reda – **Utvrđivanje amandmana Odbora za zaštitu životne sredine na Predlog zakona o izmenama Zakona o hemikalijama**

O ovoj tački dnevnog reda nije bilo rasprave.

Odbor je, **jednoglasno**, **prihvatio predlog** predsednika Odbora Milice Vojić Marković da Odbor podnese amandman na član 15. Predloga zakona o izmenama Zakona o hemikalijama.

Odbor je, u skladu sa članom 157. stav 6. Poslovnika Narodne skupštine podneo amandman na član 15. Predloga zakona o izmenama Zakona o hemikalijama.

Za izvestioca Odbora na sednici Narodne skupštine određena je Milica Vojić Marković, predsednik Odbora.

Peta tačka dnevnog reda - **Utvrđivanje amandmana Odbora za zaštitu životne sredine na Predlog zakona o izmenama Zakona o zaštiti od jonizujućih zračenja i nuklearnoj sigurnosti**

O ovoj tački dnevnog reda nije bilo rasprave.

Odbor je, **većinom glasova** (**11 glasova za** i **jedan uzdržan**), **prihvatio predlog** predsednika Odbora Milice Vojić Marković da Odbor podnese amandmane na Predlog zakona o izmenama Zakona o zaštiti od jonizujućih zračenja i nuklearnoj sigurnosti.

Odbor je, u skladu sa članom 157. stav 6. Poslovnika Narodne skupštine podneo amandmane na čl. 7, 8. i 10. Predloga zakona o izmenama Zakona o zaštiti od jonizujućih zračenja i nuklearnoj sigurnosti.

Za izvestioca Odbora na sednici Narodne skupštine određena je Milica Vojić Marković, predsednik Odbora.

Sednica je završena u 14,45 časova.

SEKRETAR PREDSEDNIK

Milica Bašić Milica Vojić Marković